CELEX: 62018TN0584
Language: mt
Date: 2018-09-27 00:00:00
Title: Kawża T-584/18: Rikors ippreżentat fis-27 ta’ Settembru 2018 – Ukrselhosprom PCF u Versobank vs BĊE

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/57
            
         
      Rikors ippreżentat fis-27 ta’ Settembru 2018 – Ukrselhosprom PCF u Versobank vs BĊE
      (Kawża T-584/18)
      (2018/C 436/81)
      Lingwa tal-kawża: l-Ingliż
      
         Partijiet
      
      
         Rikorrenti: Ukrselhosprom PCF LLC (Solone, l-Ukraina) u Versobank AS (Talinn, l-Estonja) (rappreżentanti: O. Behrends, L. Feddern u M. Kirchner, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni ECB/SSM/2018–EE-2 WHD-2017-0012 tas-17 ta’ Lulju 2018 li tirtira l-liċenzja bankarja ta’ Versobank AS;
               
            
                  —
               
               
                  konsegwentement, tannulla d-Deċiżjoni ECB-SSM-2018-EE-3 tal-14 ta’ Awwissu 2018 dwar l-ispejjeż relatati mal-eżami mill-ġdid amministrattiv intern;
               
            
                  —
               
               
                  tikkundanna lill-konvenut ibati l-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erbgħa u għoxrin motiv.
      
                  1.
               
               
                  L-ewwel motiv ibbażat fuq in-nuqqas ta’ kompetenza tal-BĊE sabiex jieħu deċiżjoni dwar il-likwidazzjoni ta’ Versobank AS.
               
            
                  2.
               
               
                  It-tieni motiv ibbażat fuq il-fatt li l-BĊE ma evalwax huwa stess il-kwistjonijiet sottostanti relatati mal-ġlieda kontra l-ħasil tal-flus/mal-ġlieda kontra l-finanzjament tat-terroriżmu.
               
            
                  3.
               
               
                  It-tielet motiv ibbażat fuq il-fatt li l-BĊE ma investigax u ma evalwax bir-reqqa u b’imparzjalità l-elementi kollha rilevanti tal-każ inkwistjoni.
               
            
                  4.
               
               
                  Ir-raba’ motiv ibbażat fuq il-fatt li l-BĊE bbaża ruħu b’mod żbaljat fuq allegata sottomissjoni ta’ informazzjoni żbaljata fir-rigward tal-attivitajiet ta’ Verosbank fil-Latvja.
               
            
                  5.
               
               
                  Il-ħames motiv ibbażat fuq in-nuqqas mill-BĊE li jieħu inkunsiderazzjoni r-rwol pożittiv tat-tim ta’ ġestjoni kompetenti ħafna u ta’ reputazzjoni
               
            
                  6.
               
               
                  Is-sitt motiv ibbażat fuq in-nuqqas mill-BĊE li jiddefinixxi r-rekwiżiti regolamentari rilevanti li Versobank allegatament naqset milli tissodisfa.
               
            
                  7.
               
               
                  Is-seba’ motiv ibbażat fuq il-fatt li l-BĊE ma ħax inkunsiderazzjoni l-fatt li parti sostanzjali tal-attivitajiet ma kinitx tinvolvi riskju sinjifikattiv fil-qasam tal-ġlieda konta l-ħasil tal-flus.
               
            
                  8.
               
               
                  It-tmien motiv ibbażat fuq in-nuqqas li tingħata importanza suffiċjenti lit-tnaqqis kunsiderevoli ta’ klijenti fil-kategoriji ta’ riskju għola.
               
            
                  9.
               
               
                  Id-disa’ motiv ibbażat fuq il-fatt li l-BĊE assuma b’mod żbaljat li kull azzjoni supplimentari ta’ korrezzjoni ma tkunx realistika.
               
            
                  10.
               
               
                  L-għaxar motiv ibbażat fuq kunsiderazzjonijiet żbaljati fir-rigward ta’ eventwali bord ta’ ġestjoni ġdid.
               
            
                  11.
               
               
                  Il-ħdax-il motiv ibbażat fuq kunsiderazzjonijiet żbaljati fir-rigward ta’ eventwali sospensjoni tad-drittijiet tal-vot.
               
            
                  12.
               
               
                  It-tnax-il motiv ibbażat fuq il-fatt li l-BĊE bbaża ruħu b’mod żbaljat fuq ksur allegat ta’ istruzzjoni.
               
            
                  13.
               
               
                  It-tlettax-il motiv ibbażat fuq kunsiderazzjonijiet żbaljati fir-rigward tal-possibbiltà ta’ istruzzjoni supplimentari.
               
            
                  14.
               
               
                  L-erbatax-il motiv ibbażat fuq rifjut illeġittimu tal-possibbiltà ta’ awtolikwidazzjoni.
               
            
                  15.
               
               
                  Il-ħmistax-il motiv ibbażat fuq rifjut illeġittimu tal-possibbiltà ta’ bejgħ.
               
            
                  16.
               
               
                  Is-sittax-il motiv ibbażat fuq ksur tal-prinċipju ta’ ugwaljanza fit-trattament u fuq diskriminazzjoni.
               
            
                  17.
               
               
                  Is-sbatax-il motiv ibbażat fuq ksur tal-prinċipju ta’ proporzjonalità.
               
            
                  18.
               
               
                  It-tmintax-il motiv ibbażat fuq ksur tal-prinċipji ta’ aspettattivi leġittimi u ta’ ċertezza legali.
               
            
                  19.
               
               
                  Id-dsatax-il motiv ibbażat fuq ksur tal-Artikolu 19 u tal-Premessa 75 tar-Regolament Nru 1024/2013 (1) u fuq użu ħażin ta’ poter.
               
            
                  20.
               
               
                  L-għoxrin motiv ibbażat fuq ksur tad-dritt ta’ Versobank u tal-azzjonisti li jinstemgħu minħabba terminu eċċessivament qasir sabiex jiġu ppreżentati osservazzjonijiet.
               
            
                  21.
               
               
                  Il-wieħed u għoxrin motiv ibbażat fuq ksur ieħor tad-drittijiet tad-difiża u tad-dritt għal smigħ ta’ Versobank.
               
            
                  22.
               
               
                  It-tnejn u għoxrin motiv ibbażat fuq nuqqas ta’ motivazzjoni
               
            
                  23.
               
               
                  It-tlieta u għoxrin motiv ibbażat fuq ksur tad-dritt ta’ Versobank li jkollha aċċess għall-fajl.
               
            
                  24.
               
               
                  Ir-raba’ u għoxrin motiv ibbażat fuq ksur tad-drittijiet tal-azzjonisti fir-rigward tal-eżami mill-ġdid imwettaq mill-Bord Amministrattiv ta’ Eżami mill-Ġdid skont l-Artikolu 24 tar-Regolament Nru 1024/2013.
               
            
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013 L 287, p. 63).